CELEX: 62008CN0366
Language: fi
Date: 2008-08-11 00:00:00
Title: Asia C-366/08: Ennakkoratkaisupyyntö, jonka Oberlandesgericht München (Saksa) on esittänyt 11.8.2008 — Zentrale zur Bekämpfung unlauteren Wettbewerbs eV v. Adolf Darbo AG

25.10.2008   
            
            
               FI
            
            
               Euroopan unionin virallinen lehti
            
            
               C 272/12
            
         Ennakkoratkaisupyyntö, jonka Oberlandesgericht München (Saksa) on esittänyt 11.8.2008 — Zentrale zur Bekämpfung unlauteren Wettbewerbs eV v. Adolf Darbo AG
   (Asia C-366/08)
   (2008/C 272/21)
   Oikeudenkäyntikieli: saksa
   Ennakkoratkaisua pyytänyt tuomioistuin
   Oberlandesgericht München
   Pääasian asianosaiset
   
      Kantaja: Zentrale zur Bekämpfung unlauteren Wettbewerbs eV
   
      Vastaaja: Adolf Darbo AG
   Ennakkoratkaisukysymykset
   
               1)
            
            
               Onko elintarvikkeiden muista lisäaineista kuin väri- ja makeutusaineista 20.2.1995 annetun Euroopan parlamentin ja neuvoston direktiivin 95/2/EY (1) liitteessä 3 olevan A osan käsitettä vähäsokeriset hillot tulkittava siten, että se käsittää myös hillot, joissa on merkintä erikoishillo?
            
         
               2)
            
            
               Mikäli ensimmäiseen kysymykseen vastataan myöntävästi
               
                           a)
                        
                        
                           miten direktiivin 95/2/EY liitteessä 3 olevan A osan käsitettä vähäsokeriset hillot on muutoin tulkittava?
                        
                     
                           b)
                        
                        
                           onko sitä erityisesti tulkittava siten, että se sisältää myös hillot, joissa on merkintä erikoishillo ja joiden liukeneva kuiva-ainepitoisuus on 58 prosenttia?
                        
                     
         
               3)
            
            
               Mikäli ensimmäiseen kysymykseen ja toisen kysymyksen b kohtaan vastataan myöntävästi:
               Onko elintarvikkeina käytettävistä hedelmähilloista, hyytelöistä ja marmeladeista sekä makeutetusta kastanjasoseesta 20.12.2001 annetun neuvoston direktiivin 2001/113/EY (2) liitteessä I olevan II jakson toista virkettä tulkittava siten, että merkintä erikoishillo voidaan hyväksyä hilloille, joiden liukeneva kuiva-ainepitoisuus on vähemmän kuin 60 prosenttia, myös silloin, jos merkinnälle hillo ei ole tällaisten hillojen osalta asetettu vähäisempiä vaatimuksia?
            
         
      (1)  EYVL L 61, s. 1.
   
      (2)  EYVL 2002, L 10, s. 67.